**Indoklás a 2024 évi költségvetési rendelet 2. módosításához**

Tisztelt Képviselő-testület!

Elkészítettük az önkormányzat 2024 évi költségvetésének 2. módosítását, amelyben többek között az alábbi változások történtek:

* az egyes adónemenként az előírások és törlések átvezetésre kerültek
* többletbevétel a testületi döntések szerinti ingatlanértékesítésből származó bevételek, illetve előző évi áram és gáz túlfizetések visszatérítései
* szintén többletbevétel az EU-s és önkormányzati választások után igényelt és megkapott többlettámogatás (póttagok, szavazófülke, stb)
* Az ősszel induló bölcsőde 7 új dolgozójának bére, illetve bérjellegű juttatásai, a járulékok és a működtetési költségek átvezetésre kell, hogy kerüljenek az általános tartalékból (a kiadások egy részének fedezetét normatív támogatásként meg lehet igényelni, de az csak később kerül majd utalásra az önkormányzat részére)
* létszámbővítés történt az önkormányzatnál, 1 fő média, kommunikáció és marketing feladatokat lát el, illetve 1 fővel növelve lett a műhely létszáma is.
* átcsoportosításra kell, hogy kerüljenek a beruházásnál és felújításnál tervezett fordított áfa dologi kiadások közé, illetve projektmenedzseri költségek felhalmozási kiadásból dologi kiadásba (kiadások közötti átcsoportosítás), pl.: Ipari út, „Élhető települések”, Vis major, bölcsőde), illetve néhány esetben ezeknek általános tartalékból történő fedezetbiztosítása
* szintén általános tartalékból kerül átcsoportosításra a bölcsőde útfelület javítási munkálatai és a Gizella és Mária utca közötti terület (024/3 hrsz.) zúzott kővel történő karbantartása